Hinnasto yllättävän lähellä | Pölli tästä\nHinnasto yllättävän lähellä\nJari Parantainen | 02.10.2013 | Hinnoittelu, Koulutus, Myyminen, Tuotteistaminen, Yrittäminen | 18 |\nOululainen asiakkaani lähti ostoksille. Hän soitti eräälle rakkaalle kollegalleni – siis kilpailijalleni, jos oikein pikkusieluisesti asian määrittelisin.\nAsiakas: ”Paljonko maksaisi, jos tulisit tänne Ouluun maaliskuussa ja vetäisit päivän mittaisen koulutuksen?”\nKouluttaja: ”No tota noin, se vähän riippuu.”\nAsiakas: ”Aha, haluaisitko miettiä asiaa?”\nKouluttaja: ”No joo, pitäisi sitä vähän laskeskella, että paljonko lentoliput maksaa ja ehkä hotellikin ja taksikyydit. Ja parkkimaksut täällä Helsingin päässä.”\nAsiakas: ”Mitä ehdotat, kuinka etenisimme?”\nKouluttaja: ”Käykö, että lähetän tarjouksen, kun pääsen toimistolle loppuviikosta. Olen nyt täällä Turussa keikalla pari päivää.”\nAsiakas: ”Sopiihan se, jos vaikka lähetät sen tarjouksesi sähköpostiini. Osoite on…”\nTätä on tietysti nöyryyttävää myöntää, mutta asiakas soitti vielä muillekin kouluttajille ennen minua. Olin jonossa vasta ehkä neljäs vaihtoehto.\nMinä: ”Se maksaa 3800 euroa ja arvonlisäverot.”\nAsiakas: ”Entäs matkat ja muut?”\nMinä: ”Hintani sisältää kaikki mahdolliset ja mahdottomat kulut. Saat siis 3800 euron laskun ja sillä sipuli.”\nAsiakas: ”Saisinko tuosta tarjouksen vielä niin, että voin hyväksyttää sen esimiehelläni?”\nMinä: ”Sopiiko, että lähetän tilausvahvistuksen, joka sisältää myös peruutusehdot ja muut pykälät?”\nAsiakas: ”Se sopii oikein hyvin! Milloin voit lähettää sen?”\nMinä: ”Vahvistus on sähköpostissasi viiden minuutin kuluttua.”\nAsiakas: ”Hienoa, kiitos!”\nSen jälkeen keskustelukumppanini purnasi turhautuneena, miten vaikeaa kouluttajien kanssa on asioida. Kaikki muut olivat kierrelleet ja kaarrelleet ja lopulta luvanneet laskea tarjouksen.\nTästä on helppo havaita, miten tyhmään turaamiseen suuri osa yrittäjistä ja asiantuntijoista polttaa päivänsä. Sääliksi käy myös ostajaa, jonka elämä vaikuttaa kohtuuttoman vaikealta.\nMistä muuten tiesin Oulun koulun hinnan?\nLunttasin sen käyntikorttini perspuolelta. Sieltä löytyy hinnastoni tähän tapaan:\nPalvelujeni hinnasto löytyy käyntikorttini kääntöpuolelta.\nLopeta joutava saivartelu. Rakenna helposti ymmärrettävä hinnasto niin, että myyt palvelujasi keskimäärin kannattavasti.\nEdellinenTarjous tappaa yrittäjiä\nSeuraavaVisio kertoo joutavasta johtajasta\nTontin hinta ei tee asunnosta kalliimpaa\nUsko näkyy naamasta, osa 1\nPian rakkaasi on robotti\nTekes tulisi lakkauttaa\n18 kpl kommentteja\nTopi Valtakoski 02.10.2013 klo 11:09\nJari, se on juuri näin – itsekin olen kokenut erittäin monta turhauttavaa kokemusta ostajana, kun myyjältä ei saa hintaa – tai edes hintahaarukkaa – vaikka kuinka yrittäisi sitä pienen kiristyksen kanssa tiristää.\nHelpompi olla ostamatta kuin käyttää omaa energiaa johonkin niinkin yksinkertaiseen asiaan…\nTosin valitettavan usein tämä johtuu siitä, että yrityksessä hinnoittelu ei ole selkeää ja/tai hinnoittelupäätökset viety liian kauas henkilöstä, joka on suoraan asiakasrajapinnassa.\nPaljonkohan organisaatioissa käytetään aikaa ja hukataan kauppoja kierrättämällä hinnoittelu toimiston kautta?\nJari Parantainen 02.10.2013 klo 11:35\nTaustalla on pakko olla jokin kouristuksenomainen tarve varmistaa, ettei vain yksikään euro lipsahda asiakkaan hyväksi vahingossa. Sen takia hintoja on pakko ihmetellä sentin tarkkuudella joka kerta erikseen.\nPari päivää sitten ehdotin juuri tuohon tapaan tarjouksia laskevalle asiakkaalleni, että mitä jos hän ottaisi käyttöön kolme hintakategoriaa: olisi halpa, keskihintainen ja kallis.\nKunkin hintaluokan sisällä kate sitten vaihdelkoon jonkin verran tuotteesta riippuen. Sitten hinta vain väännetään siihen asentoon, että katetta jää keskimäärin riittävästi.\nTietysti tuokin on vielä kustannuspohjaista hinnoittelua – siis hyötyperusteisen hinnoittelun sijaan. Mutta parempi sekin kuin jatkuva älytön hinnoittelubyrokratian pyörittäminen.\nSampo 02.10.2013 klo 17:43\nJos kaikki yrittäjät olisivat näin tehokkaita tarjouksissaan (eli tehneet näin huolellisen tuotteistamisen etukäteen), olisi maailma parempi paikka.\nVellu 03.10.2013 klo 09:13\nKustannuslaskenta, ”cost-world”-ajattelu on kaiken syypää. Bottom-line-ajattelu on hukassa. Jakamalla (allokointi) kustannuksia jollain (€/jotain) johtaa tuommoiseen kummalliseen ajatuksenjuoksuun.\nJari Parantainen 03.10.2013 klo 09:30\nKiitos Vellu, olet aivan oikeassa!\nToki ymmärrän, ettei kukaan voi myydä tappiolla kuin tilapäisesti. Mutta omakustannuksella ei muuten pitäisi olla mitään tekemistä tuotteen hinnan kanssa.\nAsiakkaan näkemys tuotteen arvosta ei riipu valmistus- tai tuotantokustannuksista. Niinpä hintalapunkaan ei pitäisi syntyä kustannuslaskennan perusteella.\nKatja Keränen 03.10.2013 klo 10:24\nTämä niin osui ja upposi. Olen niin tuo ensimmäinen vaihtoehto. Huoh.\nJari Parantainen 03.10.2013 klo 11:25\nNo niin Katja, nyt vain pakettihintoja miettimään!\nKari Vahtolammi 03.10.2013 klo 14:17\nTulee mieleen Ferrisin kirja ja turhan työn minimointi. Jarin tekniikalla tekee kymmenen tarjousta tunnissa ja kilpailijoiden tekniikalla yhden tarjouksen kymmenessä tunnissa.\nKyll mä oon kade 🙂\nSanna K. 03.10.2013 klo 23:01\nKiitos ja Aamen. Ja ainahan voi sitten säätää, jos ei asiakkaan tarve osu juuri etukäteen määriteltyihin, mutta kun on jotain valmiina, niin on paljon helpompi myös arvioida.\nJari Parantainen 04.10.2013 klo 06:23\nKiitos Sanna, osut asian ytimeen. Valmiista paketista on tosiaan helpompi räätälöidä jotain asiakaskohtaista verrattuna siihen, että joka kerta pitäisi keksiä uutta tyhjästä.\nSiitäkin on ostajalle apua, että hän näkee standardipaketin hinnan. On ainakin käsitys hintaluokasta heti kohdallaan.\nJuha Ahola 06.10.2013 klo 13:46\nKiitos jälleen napakasta ja herättelevästä postauksesta, Jari!\nJuuri samasta aiheesta on tullut puhuttua lukuisten ihmisten kanssa viime aikoina. Tuntuu, että yrittäjät haluavat lähteä tarjouslaskennassa nollasta liikkeelle.\nAjatuskupla: ”Hei asiakas, juuri sinua varten uhraan LOPPUviikosta monta tuntia, että saan tämän pikkujutun mietittyä perinpohjaisesti.”\nEsimerkkinä ruokailutarjouksen pyytäminen. Kerron, että osallistujia olisi noin 35, ruokatoiveet about näin ja näin (buffet-tyyppinen pienillä lisäherkuilla, buffet-tyyppiseen paikkaan). Miksi tämä edellyttää useamman päivän mietintämyssyä? Jos buffet maksaa normisti 9,90e (mikä sisältää mukavasti katetta 35 osallistujan osalta) niin eiköhän tuo hanurituntumaltakin jo ole helppo heittää hinta kerroituilla lisukkeilla ja klousata kauppa heti kotiin. Olkoon 14,90e/hlö (sis. juomat kuten xxx), 12,90e/hlö (sis. juomaksi vesi).\nMietityttää, että onko oikeaa tekemistä liian vähän, kun tarjouksen tekemisestä pitää tehdä niin työlästä ja antaa asiakkaankin ymmärtää, että se on työlästä (siis asiakkaalle päänvaivaa ja huono omatunto aiheuttaa toiselle harmaita hiuksia). Vai eivätkö lamput syty, että tuotteistaa kerran kunnolla = tekee hinnaston (pakettihinnat)? 🙂\nToisekseen jos tietyn (tiettyjä) tarjouksen on tehnyt niin yllättävän harva käyttää sitä bulkkipohjana, josta 1-2 minuutin räätälöinnillä saa ”juuri ko. asiakkaalle” tehdyn tarjouksen (siis vielä tilausvahvistukseksi sen perään, kun on esittänyt ulkomuistista tai muistilapulta jo kerran mietityn hinnan).\nTämä käyntikortti-idea on kyllä loistava! Se osoittaa ammattimaisuutta ja vähentää asiakkaan pelkoja, ovatko lentojen hinnat korkealla ja mitä hotellit maksavat ym. Ne jääköön myyjän huoleksi.\nJari Parantainen 06.10.2013 klo 20:53\nJuha, kiitos konkreettisista esimerkeistäsi!\nVoisiko tarjousten hinkaaminen liittyä jotenkin siihen, että yrittäjä tai myyjä ei itse usko itse omaan hintaansa?\nHänen on laskettava kustannuksiaan kerta toisensa jälkeen, jotta hän edes sen jälkeen uskaltaisi katsoa asiakasta silmiin ja iskeä jonkin luvun tiskiin. Summan on oltava niin pieni kuin mahdollista, ettei ostaja vain pahastuisi tai ampaisisi karkuun.\nJuha Ahola 06.10.2013 klo 23:50\nAivan totta, Jari!\nKyllä tuokin varmasti muodostuu ongelmaksi. Kustannusperusteinen hinnoittelu on siinä mielessä hankalaa, kun olettaa, että asiakas haluaa ostaa halvinta ja ostaa vain ”hintaa”.\nJa varsinkin jos yrittäjällä ei ole käsitystä, onko hänen hinnoittelu: A) kustannusperusteinen, B) markkinalähtöinen vai C) tavoitelähtöinen?\nLuulen, että monilla tuumasta-tuumaan(ei toimeen)-tarjouspyynnön tekijöillä hinnoittelu voi olla usein tiedostamattaan mutu-tuntuma-markkinalähtöinen, tuote/palvelu samaa bulkkia kuin muillakin (ei tuotteistusta) eikä harmainta haisua hinta versus arvo -vaakakuppiajattelusta.\nTulee jotenkin mieleen eräs kuhmolainen hinnoittelutarina tässä yhteydessä myös. 😉\nKari Kaisto 07.10.2013 klo 01:04\nHyviä kommentteja tarjousten hinkkaamisesta. Yksi syy pitkiin tarjousten suunnitteluihin ja viivästyksiin lienee ihan puhdas pelkuruus: kun laitan tarjouksen hitaammin niin joudun kohtaamaan mahdollisen torjunnan myöhemmin. Mutta samalla viivästyy se mahdollinen kassavirta. Tämä on sikäli inhimillistä, mutta se kannattaisi tiedostaa ja pyrkiä siitä ahkerasti eroon.\nOngelman korjaaminen (korvien välissä) vaatii ihan alkuun sen myöntämistä. Sen sijaan alennuksilla myyminen, joka tätäkin aihetta liippaa, on helppo tie myyntireiskalle siirtää vastuu omasta palvelualttiudesta ja myyntitaidoista ulkoiselle tekijälle, kuten sille joka määräsi hinnan. Näin siitä huolimatta, että se tyyppi voi olla yrittäjä-myyjä itse.\nSe se vaan on vähänkään laajemmassa asiakassuhteessa kysymisen arvoinen asia, että jos pelkkä hinnan ja tarjouksen saaminen saa hikikarpalot kihoamaan otsalle, kuinka hemmetin vaikeaa se itse yhteistyö sitten on?\nJari Parantainen 07.10.2013 klo 07:40\nViikko sitten ensitapaamisessa asiakkaani pyysi, että lähettäisin tarjouksen palvelusta, jonka hinnasta meillä kummallakaan ei ollut aavistustakaan. Totesin siihen, että ei: nyt ensin neuvotellaan hinta tässä ja nyt. Kerroin, että laadin tarjouksen vasta sitten, kun olemme sopineet, millä ehdoilla hän ostaa.\nTuo kokenut johtaja oli aivan hämillään. Hänen mukaansa tämä oli ensimmäinen kerta, kun joku sanoo tekevänsä tarjouksen vasta sitten, kun hinta on jo sovittu.\nOli helppo havaita, miksi tilanne oli vastapuolelleni niin outo. Yleensä sekä ostajat että myyjär välttelevät ikäviä puheenaiheita viimeiseen saakka. Niinpä hintaneuvottelutkin on mukavampi lykätä niin, että asiakas nimenomaan häätää myyjän jonnekin muualle pohtimaan ehdotustaan.\nEi ihme, jos niin monet tarjoukset tulevat hylätyiksi. Osapuolet eivät ole edes yrittäneet selvittää nenätysten, kohtaavatko heidän intressinsä lainkaan.\nTässäkin esimerkkitapauksessani puhuimme jopa useista kokonaan erilaisista palkkiomalleista ennen kuin löysimme molempia tyydyttävän ratkaisun. Jos olisin vain marssinut konttorille vääntämään tarjousta, kaupan todennäköisyys olisi ollut mikroskooppisen pieni.\nHilla 07.10.2013 klo 23:05\nHinnan ilmoittamisen pelko on varmasti yksi syy tuollaiseen käytökseen. Kuitenkin silloin, jos joku taho lähestyy itse kouluttajaa, hinta ei yleensä ole se ensisijainen kriteeri ostamiselle. Jotenkin vaan tuntuu nololta ilmoittaa rohkeasti joku hinta. Mikähän siihen on syynä? Itse olen sortunut siihen, että en ole kehdannut pyytää haluamaani hintaa. Olen nostanut hintaani asteittain, viimeeksi uskalsin jo ilmoittaa todellisen, haluamani hinnan. Ja kertaakaan kukaan ei ole sanonut, että hinta on liian kallis.\nTuo on muuten myös aika yleinen virhe, että myyjät käyttävät kaikille samoja argumentteja. Esimerkiksi lehtimyyjät yrittävät vakuuttaa minut lehtitilauksen edullisuudesta, vaikka olisin sanonut, että hinta ei ole tässä se kynnyskysymys.\nTomas Luoma 28.11.2013 klo 09:52\nMites Jari, onko oululaisen koulutuspäivä laadultaan parempi kuin pääkaupunkiseutulaisen?\nAnteeksi, oli pakko saivarrella. Vaikka tässä kirjoituksessa pointtina taitaa olla nopea tarjouksen tekeminen ja usko omaan hintaan, niin olet monesti puhunut kustannusperusteista hinnoittelua vastaan, vaikka hitusen sorrut siihen itsekin.\nVai pyritkö tietoisesti välttämään matkustelua hinnoittelemalla pitkät reissut kalliimmiksi?\nJari Parantainen 28.11.2013 klo 10:42\nHahaa Tomas! Olen jo kauan miettinyt, miksei kukaan esitä tätä oleellista kysymystä.\nJuuri tästä syystä muutan hinnoitteluni loogiseksi ensi vuoden alusta. Sen jälkeen koulutus maksaa Oulussa yhtä paljon kuin Helsingissä.\nOnhan nimittäin selvää, että jos koulutus menee Oulussa kaupaksi 3800 eurolla, miksei se menisi samaan hintaan myös etelässä.\n@samikoo Kiitos vinkistä! Aivan "yllättäen" kallis koulutus vaikuttaa paremmalta kuin ilmainen. Monen suomalaistwitter.com/i/web/status/1…ZkpYl\n@Eeko_K @KatjaKurk Jos joku tarvitsee työntekijän, sehän hoituu yksinkertaisesti yhdellä virkkeellä: "Maksamme stwitter.com/i/web/status/1…cmAxj1v\n@pasikovanen @villepeltola @aapokoski Totta, upotettuun kustannukseen kannattaa vedota: "Kohde on pakko rakentaa va�twitter.com/i/web/status/1…5N\nRT @villepeltola: Tämä@aapokoskioski pohdinta uudessa Tivissä pitänee sisällään totuutta, valitettavasti. https://t.co/tATHF2lW7W\n@theFieni Kysyin kerran Italiassa hotellin vastaanotosta, mihin voisin pysäköidä autoni. ”Sinne, missä se on fyysisesti mahdollista.”\nArkistot Valitse kuukausi lokakuu 2019 (1) elokuu 2019 (1) kesäkuu 2019 (2) toukokuu 2019 (3) huhtikuu 2019 (3) maaliskuu 2019 (1) helmikuu 2019 (2) tammikuu 2019 (2) joulukuu 2018 (3) lokakuu 2018 (3) syyskuu 2018 (4) kesäkuu 2018 (4) toukokuu 2018 (3) huhtikuu 2018 (1) maaliskuu 2018 (1) helmikuu 2018 (2) tammikuu 2018 (3) joulukuu 2017 (2) marraskuu 2017 (4) lokakuu 2017 (3) syyskuu 2017 (4) elokuu 2017 (4) heinäkuu 2017 (1) kesäkuu 2017 (5) toukokuu 2017 (8) huhtikuu 2017 (5) maaliskuu 2017 (8) helmikuu 2017 (9) tammikuu 2017 (3) joulukuu 2016 (1) marraskuu 2016 (9) lokakuu 2016 (5) syyskuu 2016 (4) elokuu 2016 (4) kesäkuu 2016 (9) toukokuu 2016 (6) huhtikuu 2016 (6) maaliskuu 2016 (6) helmikuu 2016 (10) tammikuu 2016 (5) joulukuu 2015 (10) marraskuu 2015 (7) lokakuu 2015 (9) syyskuu 2015 (6) elokuu 2015 (5) heinäkuu 2015 (2) kesäkuu 2015 (6) toukokuu 2015 (4) huhtikuu 2015 (7) maaliskuu 2015 (6) helmikuu 2015 (5) tammikuu 2015 (4) joulukuu 2014 (3) marraskuu 2014 (8) lokakuu 2014 (5) syyskuu 2014 (13) elokuu 2014 (6) heinäkuu 2014 (1) kesäkuu 2014 (7) toukokuu 2014 (8) huhtikuu 2014 (6) maaliskuu 2014 (8) helmikuu 2014 (9) tammikuu 2014 (9) joulukuu 2013 (4) marraskuu 2013 (8) lokakuu 2013 (12) syyskuu 2013 (11) elokuu 2013 (10) heinäkuu 2013 (10) kesäkuu 2013 (13) toukokuu 2013 (10) huhtikuu 2013 (13) maaliskuu 2013 (20) helmikuu 2013 (24) tammikuu 2013 (2) marraskuu 2012 (4) lokakuu 2012 (25) syyskuu 2012 (19) elokuu 2012 (13) heinäkuu 2012 (8) kesäkuu 2012 (17) toukokuu 2012 (19) huhtikuu 2012 (10) toukokuu 2011 (8) huhtikuu 2011 (10) maaliskuu 2011 (10) helmikuu 2011 (9) tammikuu 2011 (19) joulukuu 2010 (11) marraskuu 2010 (10) lokakuu 2010 (8) maaliskuu 2010 (12) helmikuu 2010 (13) tammikuu 2010 (10) joulukuu 2009 (14) marraskuu 2009 (16) lokakuu 2009 (17) syyskuu 2009 (10) elokuu 2009 (7) heinäkuu 2009 (4) kesäkuu 2009 (10) toukokuu 2009 (11) huhtikuu 2009 (11) maaliskuu 2009 (16) helmikuu 2009 (14) tammikuu 2009 (11) joulukuu 2008 (2) lokakuu 2008 (16) syyskuu 2008 (15) elokuu 2008 (7) kesäkuu 2008 (4) toukokuu 2008 (16) huhtikuu 2008 (17) maaliskuu 2008 (21) helmikuu 2008 (32) tammikuu 2008 (29) joulukuu 2007 (25) marraskuu 2007 (21) lokakuu 2007 (19)\nKategoriat Valitse kategoria Ajanhallinta (38) Asemointi (109) Asiakashallinta (19) Asiakaspalvelu (103) Automaatio (4) Copywritereiden salainen veljeskunta (21) Dollarisointi (40) Esiintymistaito (23) Gurumarkkinointi (110) Hinnoittelu (185) Johtaminen (225) Keittiöpsykologia (151) Kirja-arviot (25) Koulutus (68) Laatu (61) Lukupiiri (8) Markkinointi (187) Mittaaminen (50) Myyminen (193) Nimet (11) Palautteet (38) Palvelukehitys (49) Propaganda (38) Rekrytointi (6) Sisäinen markkinointi (34) Sissimarkkinointi (68) Strategia (109) Tarinat (21) Tekniikka (12) Tiedustelutoiminta (14) Tuote- ja palveluideat (93) Tuotekehitys (85) Tuotemarkkinointi (58) Tuotteistaminen (290) Viestintä (142) Yrittäminen (171)


Talon maalaus Raasepori – PintaYkköset\nTalon maalaus Raasepori\nTalon ulkomaalaus palvelut paikkakunnallasi Raasepori. Laske hinta-arvio ja tilaa talonmaalaus Pintaykkösiltä!\nTalon maalaus palvelut Raaseporissa ja lähialueilla!\nToteutamme talon maalaus palvelut Raaseporissa myös sinun taloosi!\nOmakotitalojen maalaus on nyt vaivatonta ja edullista Raaseporin alueella.\nLaske hinta talon maalaukselle Raaseporissa\nLaske talon maalauksen hinta Raaseporissa hinta-arvio laskurillamme ja saat hinta-arvion suoraan sähköpostiisi.\nTilaa talon maalaus Raaseporissa pintaykkösiltä\nTilaa talon maalaus palvelu Raaseporissa Pintaykkösiltä. Talosi saa uuden upean maalipinnan avaimet käteen pakettina.\nTalon maalaus palvelut Raasepori\nTalon maalaus Raasepori – toimitus sisältö


Rockway x The Aristocrats - Voita liput keikalle!\nVoita liput The Aristocratsin keikalle!\nThe Aristocrats saapuu joulukuussa Suomeen kolmelle keikalle, joista ensimmäinen on Helsingissä Virgin Oil -klubilla 02.12.2019, toinen Tampereella Olympiassa 03.12.2019 ja kolmas Jyväskylässä Lutakko-klubilla 04.12.2019. Nyt sinulla on mahdollisuus voittaa kaksi lippua haluamallesi keikalle. Kaikki keikat ovat k-18.\nThe Aristocratsista kuvaillaan syystäkin superyhtye-termillä, sillä se koostuu kolmesta oman instrumenttinsa maineikkaasta virtuoosista: Guthrie Govan (kitara), Bryan Beller (basso) ja Marco Minnemann (rummut).